ઉલ્લેખનીય છે કે તારીખ ર૭ ઓગસ્ટના રોજ સિવિલ હોસ્પિટલમાં એક નવજાત બાળકને ત્યજીને એક વ્યક્તિ ફરાર થઇ ગલ હતી, જેમાં બાળકનું સારવાર દરમિયાન મોત થયું હતું. આ બાળકનાં માતા-પિતા કોણ છે તેની શોધ માટે પોલીસે તપાસ તેજ કરી હતી અને સિવિલ હોસ્પિટલના સીસીટીવી ફૂટેજ ચેક કર્યા હતા, જોકે પોલીસ માટે લાચારીની વાત એ હતી કે હોસ્પિટલમાં સીસીટીવી કેમેરા બંધ હતા. જ્યારે થોડાક દિવસ પહેલાં સિવિલ હોસ્પિટલમાં મે‌િડકલનો અભ્યાસ કરતા એક વિદ્યાર્થીનું લેપટોપ ચોરાયું હતું, જોકે પોલીસને આ ગુનાનો ભેદ ઉકેલવામાં પણ નિરાશા હાથ લાગી હતી, જેનું કારણ બંધ સીસીટીવી કેમેરા છે. આ સિવાય હોસ્પિટલના પાર્કિંગમાં અનેક વખત વાહનો ચોરાય છે, જેમાં આરોપીઓને પકડવા મુશ્કેલ હોય છે.